stanford-oval/wikipedia huggingface dataset:
สง่า อารัมภีร
ผลงาน

นักประพันธ์เพลงประกอบการแสดงละครเวทีของคณะละครศิวารมย์  เมื่อมีอายุ 24 ปี ได้ผลิตผลงานเพลงประกอบละครเวที ภาพยนตร์และโทรทัศน์ เริ่มมีชื่อเสียงเมื่อแต่งเพลง "น้ำตาแสงไต้" ประกอบละครเรื่องพันท้ายนรสิงห์ เมื่อ พ.ศ. 2487
นักประพันธ์เพลงไทยสากลที่มีความสามารถรอบตัว ประพันธ์ทั้งบทร้อง ทำนอง แยกเสียงประสาน ควบคุมวงดนตรี บันทึกเสียง ได้ส่งเสริมให้นักร้องจำนวนมากมีชื่อเสียงเด่นดังเป็นที่รู้จักไปทั่วประเทศ
มีผลงานประพันธ์เพลงมากกว่า 2,000 เพลง รวมทั้งเพลงประกอบละครและภาพยนตร์กว่า 250 เรื่อง
ผู้ร่วมก่อตั้งสมาคมนักแต่งเพลง และสมาคมดนตรีแห่งประเทศไทย
พ็อคเก็ตบุ๊ครวมเรื่องสั้นชุด แจ๋วเจอผี และ ผีที่โรงแรมนวรัตน์
รางวัล

ได้รับการยกย่องเชิดชูเกียรติเป็นศิลปินแห่งชาติ สาขาศิลปะการแสดง (เพลงไทยสากล) ประจำปีพุทธศักราช 2531
แหล่งข้อมูลอื่น

ชีวิตและผลงานของครูแจ๋ว
ประวัติของครูสง่า อารัมภีร โดย คีตา พญาไท เก็บถาวร 2006-06-14 ที่ เวย์แบ็กแมชชีน
สง่า อารัมภีร[ลิงก์เสีย]
วัดสามง่าม (กรุงเทพมหานคร)

| วัดสามง่าม |
| --- | --- |

ที่ตั้ง: แขวงคู้ฝั่งเหนือ เขตหนองจอก กรุงเทพมหานคร
ประเภท: วัดราษฎร์
นิกาย: มหานิกาย
เจ้าอาวาส: พระปลัดไชยพร โชติโก
 สถานีย่อยพระพุทธศาสนา
วัดสามง่าม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงคู้ฝั่งเหนือ เขตหนองจอก กรุงเทพมหานคร มีเนื้อที่ตั้งวัดเนื้อที่ 12 ไร่ 2 งาน 20 ตารางวา ปัจจุบันมีพระปลัดไชยพร โชติโก ดำรงตำแหน่งเจ้าอาวาส
วัดสามง่ามสร้างขึ้นเมื่อ พ.ศ. 2439 ไม่ทราบนามและประวัติผู้สร้าง สันนิษฐานว่าชาวบ้านในละแวกนั้นคงช่วยกันสร้างวัดขึ้นมา แล้วขนานนามวัดตามลักษณะและภูมิประเทศที่ตั้งวัด วัดได้รับพระราชทานวิสุงคามสีมาเมื่อวันที่ 10 มีนาคม พ.ศ. 2525 เขตวิสุงคามสีมากว้าง 40 เมตร ยาว 80 เมตร ได้ผูกพัทธสีมาเมื่อวันที่ 20 กุมภาพันธ์ พ.ศ. 2526 ด้านการศึกษาได้เปิดสอนพระปริยัติธรรมตั้งแต่ พ.ศ. 2514
อาคารเสนาสนะ ได้แก่ อุโบสถกว้าง 8.20 เมตร ยาว 23 เมตร สร้างเมื่อ พ.ศ. 2523 กุฏิสงฆ์จำนวน 7 หลัง หอสวดมนต์กว้าง 14 เมตร ยาว 21 เมตร สร้างเมื่อ พ.ศ. 2514 ศาลาการเปรียญกว้าง 16 เมตร ยาว 23 เมตร สร้างเมื่อ พ.ศ. 2516
รายนามเจ้าอาวาส

พระอาจารย์พับ
พระอาจารย์จ้อย
พระอาจารย์ยา
พระอาจารย์ฉ่ำ
พระอาจารย์คง
พระอาจารย์พับ
พระอาจารย์บุญ
พระครูสะอาด วิริยินฺโท
พระปลัดไชยพร โชติโก
วัดสามกระบือเผือก

| วัดสามกระบือเผือก |
| --- | --- |

ชื่อสามัญ: วัดสามกระบือเผือก, วัดอินทาราม
ที่ตั้ง: ตำบลสามควายเผือก อำเภอเมืองนครปฐม จังหวัดนครปฐม
ประเภท: วัดราษฎร์
นิกาย: มหานิกาย
เจ้าอาวาส: พระครูวิสุทธาจารวิมล (เฉลิม ยสธโร)
 สถานีย่อยพระพุทธศาสนา
วัดสามกระบือเผือก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสามควายเผือก อำเภอเมืองนครปฐม จังหวัดนครปฐม พื้นที่ตั้งวัดมีเนื้อที่ 23 ไร่ 1 งาน 89 ตารางวา ตามหนังสือโฉนดเลขที่ 25788 เล่ม 258 หน้า 87
วัดสามกระบือเผือกตั้งวัดเมื่อ พ.ศ. 2415 ตามประวัติเล่าว่า มีพระภิกษุรูปหนึ่งชื่ออาจารย์โต เดินธุดงค์มาซึ่งไม่มีใครทราบว่าท่านมาจากไหน ได้มาปักกลดอยู่ที่บ้านสระน้ำหวาน ชาวบ้านมีความเลื่อมใสในปฏิปทาของท่านจึงนิมนต์ให้ท่านอยู่และพร้อมใจกันสร้างเสนาสนะเล็ก ๆ ให้เป็นสำนักสงฆ์ซึ่งตั้งอยู่ทางทิศเหนือของวัดสามกระบือเผือกในปัจจุบัน ห่างจากวัดประมาณ 3 กิโลเมตร ในระหว่างที่ท่านอยู่จำพรรษาที่สำนักสงฆ์ บ้านสระน้ำหวานนี้ มีเด็กชายชาเป็นลูกศิษย์คอยปรนนิบัติท่านอยู่ด้วย พร้อมกับเล่าเรียนหนังสือและวิชาการต่าง ๆ จากอาจารย์โต ควบคู่กันไปด้วย ต่อมาเด็กชายชาได้บรรพชาเป็นสามเณร จนกระทั่งอายุได้ 21 ปี ก็ได้อุปสมบทเป็นพระภิกษุในพระพุทธศาสนา ครั้นต่อมาอาจารย์โตได้คิดย้ายวัดมาตั้งในที่เหมาะสม จึงได้ย้ายมาอยู่ทางทิศเหนือของที่ตั้งวัดปัจจุบัน ระยะห่างประมาณครึ่งกิโลเมตร ต่อมาอาจารย์โตได้ชราภาพและมรณภาพลง ชาวบ้านจึงมอบให้พระภิกษุชาเป็นเจ้าอาวาสสืบต่อมา
พระภิกษุชาได้พิจารณาแล้วมีความเห็นว่า ที่ตั้งวัดในสมัยนั้นยังไม่เหมาะสม จึงได้ทำการย้ายที่ตั้งวัดใหม่เป็นครั้งที่ 3 โดยย้ายข้ามคลองลงมาทางทิศใต้ และได้ทำการสร้างวัดใหม่ในที่ตั้งปัจจุบัน เมื่อมีเสนาสนะพอสมควรแล้ว ก็มีนายหมวดอินทร์เป็นผู้อุปการะวัด มีการก่อสร้างอุโบสถประมาณ พ.ศ. 2423 ขนานนามวัดว่า วัดอินทาราม โดยเอานามของนายหมวดอินทร์มาตั้งเป็นชื่อวัด และได้รับพระราชทานวิสุงคามสีมาเมื่อ พ.ศ. 2435 ต่อมามีพ่อค้าเกวียนเทียมควายบรรทุกของเดินทางมาหลายเล่มเกวียน มาหยุดพักบริเวณวัด ชาวบ้านละแวกนี้ซึ่งเป็นชนชาวลาว จึงถือเอานิมิตรว่า ควายเผือกสามตัวเป็นมงคล ชาวบ้านจึงเปลี่ยนชื่อวัดเสียใหม่ว่า "วัดสามควายเผือก" ตั้งแต่นั้นมา วัดได้รับพระราชทานวิสุงคามสีมาครั้งหลังเมื่อวันที่ 10 มีนาคม พ.ศ. 2525
รายนามเจ้าอาวาส

หลวงพ่อชา พ.ศ. 2463
หลวงพ่อฉ่ำ พ.ศ. 2463–2485
พระครูสังฆการโกวิท (วรรณ ปุณฺณวณฺโณ) พ.ศ. 2485–2526
พระครูวิสุทธาจารวิมล (เฉลิม ยสธโร) พ.ศ. 2526
สมภพ อมาตยกุล

| สมภพ อมาตยกุล |
| --- | --- |


รัฐมนตรีช่วยว่าการกระทรวงอุตสาหกรรม
ดำรงตำแหน่ง 29 พฤศจิกายน พ.ศ. 2539 – 24 ตุลาคม พ.ศ. 2540
นายกรัฐมนตรี: พลเอกชวลิต ยงใจยุทธ
 
ข้อมูลส่วนบุคคล
เกิด: 13 พฤศจิกายน พ.ศ. 2501 (65 ปี) อำเภอเมืองขอนแก่น จังหวัดขอนแก่น

ดร.สมภพ อมาตยกุล กรรมการในคณะกรรมการกำหนดเป้าหมายและนโยบายกำลังคนภาครัฐในรัฐบาล พลเอก ประยุทธ์ จันทร์โอชา ประธานคณะกรรมการรางวัลคุณภาพแห่งชาติ สถาบันเพิ่มผลผลิตแห่งชาติ กรรมการข้าราชการพลเรือน (ก.พ.) และเป็นอดีตรัฐมนตรีช่วยว่าการกระทรวงอุตสาหกรรม ในรัฐบาลพลเอกชวลิต ยงใจยุทธ
ประวัติ

สมภพ อมาตยกุล เข้ารับการศึกษาระดับปริญญาตรีที่คณะพาณิชยศาสตร์และการบัญชี มหาวิทยาลัยธรรมศาสตร์ จนถึงชั้นปีที่ 3 จากนั้นจึงย้ายมาศึกษาที่คณะบริหารธุรกิจ มหาวิทยาลัยหอการค้าไทย International Management Certificate Columbia จากมหาวิทยาลัยนิวยอร์ก และได้รับปริญญาบริหารธุรกิจดุษฎีบัณฑิตกิตติมศักดิ์ จากสถาบันบัณฑิตพัฒนบริหารศาสตร์ ปริญญาพาณิชยศาสตรดุษฎีบัณฑิตกิตติมศักดิ์ จากมหาวิทยาลัยธรรมศาสตร์
เขาได้รับ General Management Certificate จากมหาวิทยาลัยแคลิฟอร์เนีย เบิร์กลีย์ ด้วย
การทำงาน

สมภพ อมาตยกุล เป็นนักธุรกิจชาวไทย เคยเป็นกรรมการผู้จัดการบริษัท ไอบีเอ็ม (ประเทศไทย) จำกัด ต่อมาเขาเข้ามามีบทบาททางการเมือง โดยได้รับแต่งตั้งเป็นรัฐมนตรีช่วยว่าการกระทรวงอุตสาหกรรม ในรัฐบาลพลเอกชวลิต ยงใจยุทธ และเขาได้รับแต่งตั้งเป็นคณะกรรมการข้าราชการพลเรือน (ก.พ.) เมื่อปี พ.ศ. 2557
สมภพ อมาตยกุล เป็นรองประธานหอการค้าแห่งประเทศไทย วาระปี พ.ศ. 2554-2556
วันที่ 1 มีนาคม 2559 สมภพ อมาตยกุล ได้รับแต่งตั้งเป็นกรรมการในคณะกรรมการกำหนดเป้าหมายและนโยบายกำลังคนภาครัฐในรัฐบาล พลเอก ประยุทธ์ จันทร์โอชา
เครื่องราชอิสริยาภรณ์

พ.ศ. 2552  -  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นมหาปรมาภรณ์ช้างเผือก (ม.ป.ช.)
พ.ศ. 2546  -  เครื่องราชอิสริยาภรณ์อันมีเกียรติยศยิ่งมงกุฎไทย ชั้นมหาวชิรมงกุฎ (ม.ว.ม.)
พ.ศ. 2540 -  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นประถมาภรณ์ช้างเผือก (ป.ช.)
พ.ศ. 2539 -  เครื่องราชอิสริยาภรณ์อันมีเกียรติยศยิ่งมงกุฎไทย ชั้น เบญจมาภรณ์มงกุฎไทย (บ.ม.)
วัดสามกอ (จังหวัดฉะเชิงเทรา)

| วัดสามกอ |
| --- | --- |

ที่ตั้ง: ตำบลสิบเอ็ดศอก อำเภอบ้านโพธิ์ จังหวัดฉะเชิงเทรา
ประเภท: วัดราษฎร์
นิกาย: มหานิกาย
เจ้าอาวาส: พระครูประทีบธรรมาทร (ธนินทร์)
 สถานีย่อยพระพุทธศาสนา
วัดสามกอ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสิบเอ็ดศอก อำเภอบ้านโพธิ์ จังหวัดฉะเชิงเทรา
วัดสามกอตั้งวัดเมื่อ พ.ศ. 2450 โดย นายอยู่ นางคล้อย โพธิ์สุวรรณ เป็นผู้มอบที่ดินถวายเพื่อสร้างวัดสามกอ เป็นจำนวนทั้งสิ้น 21 ไร่ กับอีก 40 ตารางวา นายจิ๋วและชาวบ้านสิบเอ็ดศอกร่วมกันอุปถัมภ์สร้างวัด ได้รับพระราชทานวิสุงคามสีมาเมื่อ พ.ศ. 2502
อาคารเสนาสนะที่สำคัญ ได้แก่ อุโบสถสร้างด้วยคอนกรีตเสริมเหล็กทรงไทย สร้างเสร็จเมื่อ พ.ศ. 2512 ศาลาการเปรียญอาคารไม้หลังคาทรงสูง เสาไม้ทุกต้น สร้างเมื่อ พ.ศ. 2507 หมู่กุฏิสงฆ์ใต้ถุนสูงเป็นไม้ 1 หลัง อยู่ด้านหลังวิหารหลวงพ่อเสือ หลังหนึ่งมี 3 ห้อง และ หมู่กุฏิสงฆ์ใต้ถุนสูงเป็นอาคารคอนกรีต หลังคาทรงไทย 2 หลัง หลังหนึ่งมี 4 ห้อง อยู่ด้านทิศใต้ และ วิหาร หลวงพ่อเสือ เป็นวิหารหลังคาทรงจัตุรมุข สร้างเสร็จเมื่อ พ.ศ. 2535
รายนามเจ้าอาวาส

หลวงพ่อเสือ วิรุฬหผล พ.ศ. 2460–2498
หลวงพ่อเผย สีลสาโร พ.ศ. 2499–2506
พระครูสัมปัน (ชม) พ.ศ. 2507-–2534
พระครูประทีบธรรมาทร (ชนินทร์  ธมฺมทีโป) พ.ศ. 2535–
วัดสาครสุ่นประชาสรรค์

| วัดสาครสุ่นประชาสรรค์ |
| --- | --- |

ชื่อสามัญ: วัดสาครสุ่นประชาสรรค์, วัดสุ่น
ที่ตั้ง: ซอยสุคนธสวัสดิ์ 3 ถนนสุคนธสวัสดิ์ แขวงลาดพร้าว เขตลาดพร้าว กรุงเทพมหานคร 10230
ประเภท: วัดราษฎร์
นิกาย: มหานิกาย
เจ้าอาวาส: พระครูพิมลบุญญาธร
 สถานีย่อยพระพุทธศาสนา
วัดสาครสุ่นประชาสรรค์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงลาดพร้าว เขตลาดพร้าว กรุงเทพมหานคร
ประวัติ

พื้นที่เดิมของวัดแต่เดิมเป็นท้องทุ่งนา ชาวบ้านเรียกว่า คลองขี้เสือ การสัญจรต้องเดิมทางมาตามคลองบ้าง เดินลัดไปตามคู่คันนาบ้าง หนทางค่อนข้างลำบาก วัดเริ่มก่อสร้างโดยการนำของพระครูธรรมศาสน์อุโฆษ (อาจารย์ช้อย) และพระภิกษุเล็ก (ผู้ใหญ่เล็ก) ได้คิดที่จะสร้างวัดขึ้น ได้ปรึกษาคุณย่าสุ่น พานิชเฮง คุณย่าตกลงยกที่ดินแปลงนี้ให้เป็นที่ก่อสร้างวัดเป็นจำนวน 10 ไร่ 3 งาน 98 ตารางวา พระครูธรรมศาสน์อุโฆษได้นำเรื่องการก่อสร้างวัดไปปรึกษา พระครูสุวรรณวรวัฒน์ (อาจารย์เลื่อน) เจ้าอาวาสวัดลาดพร้าว ท่านได้รับเป็นภาระเรื่องการก่อสร้างวัด ต่อมาได้ดำเนินการขออนุญาตต่อกรมการศาสนาและได้รับอนุญาตให้ก่อสร้างวัดได้เมื่อวันที่ 20 ตุลาคม พ.ศ. 2513 แต่เนื่องจากปีนั้นฝนตกชุกเกิดน้ำท่วมทำให้ก่อสร้างไม่ได้ จึงได้ตกลงก่อสร้างเมื่อวันที่ 15 เมษายน พ.ศ. 2514 โดยได้ก่อสร้างกุฏิครึ่งตึกครึ่งไม้ และต่อมาได้สร้างเสนาสนะต่าง ๆ อย่างพระอุโบสถกว้าง 7 เมตร ยาว 23 เมตร ศาลาการเปรียญกว้าง 14 เมตร ยาว 24 เมตร วัดได้จัดตั้งขึ้นเมื่อวันที่ 6 กุมภาพันธ์ พ.ศ. 2516 ได้รับพระราชทานวิสุงคามสีมาเมื่อวันที่ 25 ตุลาคม พ.ศ. 2516
ต่อมาปี พ.ศ. 2532 นางสาวขวัญและนางปรีดา สุขทรัพย์ ได้ถวายที่ดินจำนวน 1 ไร่ ปี พ.ศ. 2537 บุตรคุณพ่อรอด แม่เย็น แก้วงาม 4 คน ได้ถวายที่ดินจำนวน 1 ไร่ ปี พ.ศ. 2549 นางสาวขวัญและนางปรีดา สุขทรัพย์ ได้ถวายที่ดินจำนวน 98 ตารางวา รวมที่ดินวัดทั้งหมด 13 ไร่ 69 ตารางวา
องค์การอนุรักษ์แห่งชาติ

องค์การอนุรักษ์แห่งชาติ อาจจะหมายถึง
องค์การอนุรักษ์แห่งชาติแห่งญี่ปุ่น (Japan National Trust)
องค์การอนุรักษ์แห่งชาติแห่งออสเตรเลีย (National Trust of Australia)
องค์การอนุรักษ์แห่งชาติเพื่อการพิทักษ์สิ่งสำคัญทางประวัติศาสตร์ (National Trust for Historic Preservation) - สหรัฐอเมริกา
องค์การเพื่อการอนุรักษ์สิ่งก่อสร้างที่มีความสำคัญและความสวยงามแห่งชาติ (National Trust for Places of Historic Interest or Natural Beauty) - สหราชอาณาจักร
องค์การอนุรักษ์แห่งอังกฤษ (English Heritage) - สหราชอาณาจักร
องค์การอาหารและยา

สํานักงานคณะกรรมการอาหารและยา หรือ อย. อาจหมายถึง สำนักงานคณะกรรมการอาหารและยา (Food and Drug Administration) เป็นส่วนราชการในระดับกรม ของประเทศไทย สังกัดกระทรวงสาธารณสุข มีหน้าที่ในการดําเนินงานด้านการคุ้มครองผู้บริโภค ปกป้องและคุ้มครองสุขภาพประชาชนจากการบริโภคผลิตภัณฑ์สุขภาพ (ซึ่งผลิตภัณฑ์สุขภาพ ส่วนใหญ่มักจะหมายถึง อาหาร ยา เวชภัณฑ์ และเครื่องสำอางค์) โดยผลิตภัณฑ์สุขภาพเหล่านั้นต้องมีคุณภาพมาตรฐานและปลอดภัย มีการส่งเสริมพฤติกรรมการบริโภคที่ถูกต้องด้วยข้อมูลวิชาการที่มีหลักฐาน เชื่อถือได้และมีความเหมาะสม เพื่อให้ประชาชนได้บริโภคผลิตภัณฑ์สุขภาพที่ปลอดภัยและสมประโยชน์
สํานักงานคณะกรรมการอาหารและยา (อย.) มีอำนาจหน้าที่ตามกฎหมาย ดังต่อไปนี้
ดำเนินการตามกฎหมายว่าด้วยอาหาร กฎหมายว่าด้วยยา กฎหมายว่าด้วยเครื่องสำอาง กฎหมายว่าด้วยวัตถุอันตราย กฎหมายว่าด้วยวัตถุที่ออกฤทธิ์ต่อจิตและประสาท กฎหมายว่าด้วยยาเสพติดให้โทษ กฎหมายว่าด้วยเครื่องมือแพทย์ กฎหมายว่าด้วยการป้องกันการใช้สารระเหย และกฎหมายอื่นที่เกี่ยวข้องพัฒนาระบบและกลไก เพื่อให้มีการดำเนินการบังคับใช้กฎหมายที่อยู่ในความรับผิดชอบ
เฝ้าระวังกำกับและตรวจสอบคุณภาพมาตรฐานของผลิตภัณฑ์สถานประกอบการ และการโฆษณา รวมทั้งผลอันไม่พึงประสงค์ของผลิตภัณฑ์ตลอดจนมีการติดตามหรือเฝ้าระวัง ข้อมูลข่าวสารด้านผลิตภัณฑ์สุขภาพจากภายในประเทศและภายนอกประเทศ
ศึกษา วิเคราะห์ วิจัยและพัฒนาองค์ความรู้ เทคโนโลยี และระบบงานคุ้มครองผู้บริโภคด้านผลิตภัณฑ์สุขภาพให้มีประสิทธิภาพและประสิทธิผล
ส่งเสริมและพัฒนาผู้บริโภคให้มีศักยภาพในการเลือกบริโภคผลิตภัณฑ์สุขภาพ ที่ถูกต้อง เหมาะสม ปลอดภัย และคุ้มค่า รวมทั้งเพื่อให้ผู้บริโภคนั้นมีการร้องเรียน เพื่อปกป้องสิทธิของตนได้
พัฒนาและส่งเสริมการดำเนินงานคุ้มครองผู้บริโภคด้านผลิตภัณฑ์สุขภาพ โดยการมีส่วนร่วมของภาครัฐ ภาคเอกชน ประชาชน และเครือข่ายประชาคมสุขภาพ
ปฏิบัติการอื่นใดตามที่กฎหมายกำหนดให้เป็นอำนาจหน้าที่ของสำนักงานคณะกรรมการอาหารและยาหรือตามที่กระทรวงหรือคณะรัฐมนตรีมอบหมาย
สมเด็จพระราชาธิบดีวีเซสิโอ โมเอลิกู

| สมเด็จพระราชาธิบดีวีเซสิโอ โมเอลิกู |
| --- | --- |

กษัตริย์ แห่งอาณาจักรซิกาเว วาลิสและฟูตูนา
ครองราชย์: 10 มีนาคม พ.ศ. 2547
ประสูติ: 20 ธันวาคม พ.ศ. 2465
วีเซสิโอ โมเอลิกู
พระราชบิดา: สมเด็จพระราชาธิบดีปาซิลิโอ เคเลตาโอน่า
สมเด็จพระราชาธิบดีวีเซสิโอ โมเอลิกู เป็นพระมหากษัตริย์แห่งอาณาจักรซิกาเว วาลิสและฟูตูนา ประสูติเมื่อวันที่ 20 ธันวาคม พ.ศ. 2465 เป็นพระโอรสของสมเด็จพระราชาธิบดีปาซิลิโอ เคเลตาโอน่า พระมหากษัตริย์ชิกาเวองค์ก่อน เสด็จขึ้นครองราชย์เมื่อวันที่ 10 มีนาคม พ.ศ. 2547 ต่อจากพระบิดา
สปริงเรดิโอ

| สถานีวิทยุกระจายเสียง 1 ปณ>  สำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ เอฟเอ็ม 98.5 เมกะเฮิร์ตซ์ |
| --- | --- |
พื้นที่กระจายเสียง: กรุงเทพมหานครและปริมณฑล
ความถี่: เอฟเอ็ม 98.5 เมกะเฮิร์ตซ์
สัญลักษณ์: สถานีข่าวจริง สปริงเรดิโอ
แบบรายการ
ภาษา:  ไทย
รูปแบบ: ข่าวและสถานการณ์ปัจจุบัน,สนทนา
การเป็นเจ้าของ
เจ้าของ: สถานีวิทยุกระจายเสียง 1 ปณ. สำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ เอฟเอ็ม 98.5 เมกะเฮิร์ตซ์  (บริษัท นิวส์ เน็ตเวิร์ค มัลติมีเดีย จำกัด ในเครือบริษัท สปริงนิวส์ คอร์ปอเรชั่น จำกัด)
ผู้ประกอบธุรกิจ: อารักษ์ ราษฏร์บริหาร
ประวัติ
เริ่มกระจายเสียง: 1 พฤศจิกายน พ.ศ. 2558
ยุติกระจายเสียง: 31 ธันวาคม พ.ศ. 2560
ข้อมูลทางเทคนิค
พิกัดสถานีส่ง: อาคารเล้าเป้งง้วน ชั้น 11 ซอยวิภาวดีรังสิต 9 (เฉยพ่วง) ถนนวิภาวดีรังสิต แขวงจอมพล เขตจตุจักร กรุงเทพมหานคร 
สปริงเรดิโอ (อังกฤษ: Spring Radio) เป็นสถานีวิทยุกระจายเสียงในระบบเอฟเอ็ม ผลิตโดย บริษัท นิวส์ เน็ตเวิร์ค มัลติมีเดีย จำกัด ในเครือบริษัท สปริงนิวส์ คอร์ปอเรชั่น จำกัด  ดำเนินรายการจากห้องส่งวิทยุบนอาคารเล้าเป้งง้วน  ถนนวิภาวดีรังสิต แขวงจอมพล เขตจตุจักร กรุงเทพมหานคร แล้วจึงถ่ายทอดสดออกอากาศทางสถานีวิทยุกระจายเสียง 1 ปณ. ของสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) ระบบเอฟเอ็ม ความถี่  98.5 เมกะเฮิร์ตซ์ เริ่มตั้งแต่วันที่ 1 พฤศจิกายน พ.ศ. 2558 เป็นต้นมา จนถึง 31 ธันวาคม พ.ศ. 2560 (คลืนความถี่ดังกล่าวปัจจุบันโอนให้กับบริษัทมีเดีย สตูดิโอ จำกัด ดำเนินรายการบันเทิงในชื่อ
"กู๊ดไทม์ เรดิโอ" แต่ยังคงมีการถ่ายทอดคลื่นความถี่เสียงรายการข่าวจากสถานีโทรทัศน์เช่นเดิม เพียงแต่รับสัญญาณจากสถานีโทรทัศน์สีกองทัพบกช่อง 7) ทั้งนี้ สถานีออกอากาศทางออนไลน์ระยะหนึ่ง ก่อนจะกลับมาถ่ายทอดสดออกอากาศทางสถานีวิทยุกระจายเสียงกรมการขนส่งทหารบก ขสทบ. ของกองทัพบก ระบบเอฟเอ็ม ความถี่  102.0 เมกะเฮิร์ตซ์ เริ่มตั้งแต่วันที่ 1 มกราคม พ.ศ. 2561 เป็นต้นมา จนถึงปัจจุบัน โดยรูปแบบการนำเสนอ ส่วนมากเป็นการรับสัญญาณถ่ายทอดเสียง จากรายการโทรทัศน์ประเภทข่าว และเหตุการณ์ปัจจุบัน ที่ออกอากาศทางสถานีโทรทัศน์สปริงนิวส์ อีกส่วนหนึ่งเป็นรายการวิทยุ ที่มีกลุ่มผู้ประกาศข่าวและพิธีกรของสปริงนิวส์ รวมถึงจากผู้ผลิตที่ร่วมทุนกับสถานีฯ เป็นผู้ดำเนินรายการ
ประวัติ

สปริงเรดิโอเกิดขึ้นจากความร่วมมือระหว่างสปริงนิวส์, สำนักข่าวทีนิวส์, เครือมติชน และ หนังสือพิมพ์ข่าวหุ้นธุรกิจ ใช้ทีมงานของหมาแก่ ดนัย เอกมหาสวัสดิ์ ซึ่งเป็นสถานีวิทยุแต่เดิมอยู่แล้ว โดยได้เช่าสัญญาณเสียงจากกรมประชาสัมพันธ์ในนามบริษัท GG NEWS ก่อนจะสิ้นสุดสัญญาลง และควบรวมบริษัทเข้าด้วยกัน โดยการร่วมมือในครั้งนี้การต่อยอดยุทธศาสตร์หลอมรวมสื่อของกลุ่มสปริงนิวส์ เพื่อให้สามารถนำเสนอข่าวสารสู่กลุ่มผู้ฟังวิทยุ และเพื่อให้สามารถนำเสนอข่าวสารในทุกรูปแบบสื่อได้
ทั้งนี้ เมื่อแรกก่อตั้ง มีการวิพากษ์วิจารณ์ทั้งจากผู้ใช้สังคมออนไลน์ที่มีการนำเสนอว่า ทางสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ ได้เห็นชอบให้เครือสปริงนิวส์เข้ามาเช่าเวลาโดยเครือสปริงนิวส์เสนอค่าตอบแทนเดือนละ 2,461,000 บาท รวมถึงนางสาวสุภิญญา กลางณรงค์ หนึ่งในคณะกรรมการของ กสทช. ได้ออกมาตำหนิการอนุญาตให้กลุ่มสปริงนิวส์เข้ามาเช่าเวลาโดยไม่ผ่านการเห็นชอบของคณะกรรมการใน กสทช.
เหตุการณ์สำคัญ > กสทช. สั่งระงับออกอากาศ 5 วัน

เมื่อวันที่ 13 เมษายน พ.ศ. 2560 สปริงเรดิโอถูกสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) สั่งระงับการออกอากาศ 5 วัน เริ่มตั้งแต่เวลา 00:01 น. ของวันดังกล่าว เนื่องจากได้รับร้องเรียนว่ามีเนื้อหารายการไม่เหมาะสมกระทบต่อความมั่นคง  จนกระทั่งต่อมาในวันที่ 16 เมษายน ปีเดียวกัน สปริงเรดิโอชี้แจงว่าได้รับคำสั่งมาจากเลขาธิการ กสทช. และสปริงเรดิโอได้ดำเนินการสอบถามผู้เกี่ยวข้องรวมถึงตรวจสอบเทปรายการย้อนหลัง 5 วัน พบว่า ไม่มีรายการใดเข้าข่ายมีเนื้อหารายการไม่เหมาะสมกระทบต่อความมั่นคง ต่อมาในวันที่ 17 เมษายน ปีเดียวกัน มีการหารือกับเลขาธิการ กสทช. และ กสทช. อนุญาตให้สปริงเรดิโอออกอากาศตามปกติอีกครั้งในเวลา 12:00 น. ของวันเดียวกัน รวมระยะเวลาระงับออกอากาศ 4 วัน 11 ชั่วโมง 59 นาที 0 วินาที
ดูเพิ่ม

สปริงนิวส์
แหล่งข้อมูล

| ด ค กสถานีวิทยุกระจายเสียงความถี่เอฟเอ็ม ในเขตกรุงเทพมหานครและปริมณฑล |
| --- | --- |
สถานีหลัก:  87.50  89.50  91.00  92.00  92.50  94.50  98.00  101.50  102.00  104.00 
บันเทิง:  88.50  89.00  90.00  91.50  93.00  93.50  94.00  95.00  95.50  98.50  103.00  103.50  104.50  106.50 
ข่าวสาร:  90.50  96.00  96.50  97.00  100.00  100.50  101.00  102.00  105.00  106.00 
กีฬา:  99.00 
ภาษาอังกฤษ:  88.00  102.50  105.50  107.00 
ออนไลน์:  สตาร์เอฟเอ็ม  ฮอตเวฟ  ไวท์ป็อป  คาสเซ็ท  โทฟูป็อปเรดิโอ  แคท เรดิโอ  ร็อคออนเรดิโอ  เมลโล่ ป๊อป  ฮิตช์ไทยแลนด์  สไมล์เรดิโอ 
อดีต:  วิทยุผู้จัดการ  แอดวานซ์เรดิโอ  ลูกทุ่งเอฟเอ็ม  วิทยุร่วมด้วยช่วยกัน  ลูกทุ่งไทยแลนด์  แฟตเรดิโอ  สถานีวิทยุวิทยุไทย  ควิกเอฟเอ็ม  สบายดีเรดิโอ  เลิฟเรดิโอ  ชิล เอฟเอ็ม  วิทยุเนชั่น  สปริงเรดิโอ  บางกอกสไมล์  เก็ต 102.5  98 อีสานสเตชั่น  ลูกทุ่งแฟมิลี่  สถานีวิทยุจราจรเพื่อสังคม  โมโนทเวนตี้ไนน์ มิวสิคสเตชั่น  สปอร์ตเรดิโอ  ทราเวลเรดิโอ  อีดีเอส เอฟวิเดย์ สเตชั่น  เจแชนแนล  ไลค์เอฟเอ็ม  ซี้ดเอฟเอ็ม  101 นิวส์แอนด์ทอล์ค  ดรีม วัน โอ ทรี  ฮิตช์955  เวรี่ เรดิโอ
รายนามผู้ประกาศข่าวและผู้รายงานข่าว สถานีโทรทัศน์เอเอสทีวีนิวส์วัน

รายนามผู้ประกาศข่าวและผู้รายงานข่าว สถานีโทรทัศน์นิวส์วัน เรียงชื่อตามลำดับอักษร
ก
ข
ฃ
ค
ฅ
ฆ
ง
จ
ฉ
ช
ซ
ฌ
ญ
ฎ
ฏ
ฐ
ฑ
ฒ
ณ
ด
ต
ถ
ท
ธ
น
บ
ป
ผ
ฝ
พ
ฟ
ภ
ม
ย
ร
ฤ
ล
ฦ
ว
ศ
ษ
ส
ห
ฬ
อ
ฮ
ก

กรองทอง เศรษฐสุทธิ์
ยามเช้าริมเจ้าพระยา - (ข่าวหลัก) (จ.-ศ.)
ชวนคิดชวนคุย - (ข่าวหลัก) (จ.-พฤ.)
เคาะไข่ใส่ข่าว - (ข่าวหลัก) (ศ.)
กิตติชัย ไพโรจน์ไชยกุล
ยามเช้าริมเจ้าพระยา - (ข่าวหลัก) (จ.-ศ.)
ช

ชัชวาลย์ ชาติสุทธิชัย
ชวนคิดชวนคุย - (ข่าวหลัก)
เคาะไข่ใส่ข่าว - (ข่าวหลัก)
NEWS HOUR - (ข่าวหลัก)
ชัยพันธ์ ประภาสะวัต
ชวนคิดชวนคุย - (ข่าวหลัก)
ญ

ญาดา เพิ่มลาภ
ตัวจี๊ดปรี๊ดข่าว - (พิธีกรหลัก) (ส.)
บรรณาธิการบริหารข่าวการเมือง
น

นงวดี ถนิมมาลย์
NEWS HOUR - (ข่าวหลัก) (ส.-จ.)
คนเคาะข่าว - (พิธีกรหลัก) (จ.-พฤ.)
นพรัฐ พรวนสุข
บรรณาธิการบริหารข่าวการเมือง
ข่าวลึกปมลับ -  (ข่าวหลัก) (จ.-พฤ.)
นาถฤดี ฤดีสวัสดิ์
คุยคุ้ยหุ้น (จ.-ศ.)
ป

ปานเทพ พัวพงษ์พันธ์
ปฏิวัติสุขภาพกับปานเทพ - (พิธีกรหลัก) (จ.-พฤ.)
ฟ

ฟาริดา เหล่าพัชรกุล
รอบวันทันเหตุการณ์ ภาคเที่ยง - (ข่าวหลัก)
รอบวันทันเหตุการณ์ ภาคเย็น - (ข่าวหลัก)
ย

ยุทธิยง ลิ้มเลิศวาที
สภากาแฟเวทีชาวบ้าน - (พิธีกรหลัก) (พ.-ศ.)
ร

รณชาติ บุตรแสนคม
รอบวันทันเหตุการณ์ ภาคเที่ยง - (ข่าวหลัก)
รอบวันทันเหตุการณ์ ภาคเย็น - (ข่าวหลัก)
รัตน์ติกรณ์ จารุเกษตรวิทย์
รอบวันทันเหตุการณ์ ภาคเที่ยง - (ข่าวหลัก)
รอบวันทันเหตุการณ์ ภาคเย็น - (ข่าวหลัก)
ปฏิวัติสุขภาพกับปานเทพ - (พิธีกรหลัก) (จ.-พฤ.)
ว

วาสนา นาน่วม
ตัวจี๊ดปรี๊ดข่าว - (พิธีกรหลัก) (ส.)
บรรณาธิการบริหารข่าวการเมือง
ส

สนธิ ลิ้มทองกุล
SONDHI Talk - (พิธีกรหลัก) (ส.)
สโรชา พรอุดมศักดิ์
คุยข่าวโลก - (ข่าวหลัก) (จ.-พฤ.)
คุยข่าวโลกสุดสัปดาห์ - (ข่าวหลัก) (อา.)
บรรณาธิการบริหารข่าวต่างประเทศ
สามารถ มังสัง
ชวนคิดชวนคุย - (ข่าวหลัก)
สุนันท์ ศรีจันทรา
คุยคุ้ยหุ้น - (ข่าวหลัก) (จ.-ศ.)
อ

อนุชา ประธาน
คุยข่าวเล่าเพลง - (พิธีกรหลัก) (ส.)
อารีรัตน์ เล็กจุฬา
รอบวันทันเหตุการณ์ ภาคเที่ยง - (ข่าวหลัก)
รอบวันทันเหตุการณ์ ภาคเย็น - (ข่าวหลัก)
อุษณีย์ เอกอุษณีย์
NEWS HOUR - (ข่าวหลัก) (อ.-ศ.)
บรรณาธิการบริหารข่าวต่างประเทศ
วัดสาขลา

| วัดสาขลา |
| --- | --- |
พระปรางค์เอียง

ที่ตั้ง: เลขที่ 19 หมู่ที่ 3 ถนนสุขสวัสดิ์-สาขลา ตำบลนาเกลือ อำเภอพระสมุทรเจดีย์ จังหวัดสมุทรปราการ 10290
ประเภท: วัดราษฎร์
นิกาย: มหานิกาย
เจ้าอาวาส: พระครูสุนทรพัฒนกิจวิธาน (สันทาน ธมฺมสนฺทโน)
 สถานีย่อยพระพุทธศาสนา
วัดสาขลา [สา-ขฺลา] เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านสาขลา ตำบลนาเกลือ อำเภอพระสมุทรเจดีย์ จังหวัดสมุทรปราการ ซึ่งเป็นชุมชนบ้านสาขลา เป็นหมู่บ้านตั้งอยู่ริมปากแม่น้ำเจ้าพระยา ที่ไหลลงสู่ทะเลอ่าวไทย เจ้าอาวาสองค์ปัจจุบันคือ พระครูสุนทรพัฒนกิจวิธาน (สันทาน ธมฺมสนฺทโน สกุลเดิม:อยู่ไสว) วัดสาขลาแห่งนี้มีทางเข้าลอดโบสถ์เป็นซุ้มพระราหูดูน่าเกรงขาม พระราหูนั้นแสดงถึงการปัดเป่าและป้องกันสิ่งชั่วร้าย
ประวัติ

วัดสร้างขึ้นเมื่อ พ.ศ. 2325 สันนิษฐานว่าชาวบ้านช่วยกันสร้างเมื่อคราวรบชนะพม่า แต่เดิมชุมชนบ้านสาขลา เป็นชุมชนเก่าแก่ตั้งแต่สมัยกรุงศรีอยุธยาตอนต้น เมื่อเกิดสงคราม 9 ทัพ รัชกาลที่ 1 ให้ผู้ชายไปเป็นทหาร เหลือแต่ผู้หญิงและคนชรา เมื่อทหารพม่าเดินทัพผ่านมา ชาวบ้านที่เหลือร่วมมือกันสู้พม่าอย่างกล้าหาญจนชนะได้ หมู่บ้านแห่งนี้จึงมีชื่อเรียกว่า หมู่บ้านสาวกล้า ก่อนจะเพี้ยนมาเป็น หมู่บ้านสาขลา เช่นในปัจจุบัน วัดสาขลาได้รับพระราชทานวิสุงคามสีมา เมื่อประมาณ พ.ศ. 2375
อาคารเสนาสนะ

วิหาร ประดิษฐานพระพุทธรูปเก่าแก่หลายองค์ โดยเฉพาะหลวงพ่อโตที่สร้างมาพร้อมกับวัด เป็นพระพุทธรูปศิลปะสมัยอู่ทอง ปางมารวิชัย ส่วนอุโบสถ โดยรอบจะมีลูกนิมิตโบราณ 8 ลูก วางอยู่บนแท่นพญานาค 7 เศียร มีการขุดพบพระพุทธรูปใต้วิหารซึ่งตรงกับฐานองค์หลวงพ่อโต เป็นพระพุทธรูปศิลา ด้านบนเศียรเป็นฐานของหลวงพ่อโต ซึ่งเป็นอิฐก้อนใหญ่ที่นิยมใช้ในอดีต อีกหนึ่งจุดเด่นคือ พระปรางค์เอียง ตั้งอยู่บริเวณหน้าวัด ริมคลองสาขลา ซึ่งเกิดจากดินทรุดเมื่อร้อยกว่าปีก่อน
รายชื่อวัดในจังหวัดนราธิวาส

รายชื่อวัดในจังหวัดนราธิวาส
พระอารามหลวงในจังหวัดนราธิวาส > พระอารามหลวงมหานิกาย

วัดชลธาราสิงเห (พระอารามหลวงชั้นตรี ชนิดสามัญ) ตำบลเจ๊ะเห อำเภอตากใบ
วัดราษฏร์ในจังหวัดนราธิวาส > วัดราษฏร์ในอำเภอเจาะไอร้อง > วัดราษฏร์มหานิกาย

วัดเจาะไอร้อง ตำบลจวบ
วัดปิเหล็ง ตำบลมะรือโบออก
วัดราษฏร์ในจังหวัดนราธิวาส > วัดราษฏร์ในอำเภอตากใบ > วัดราษฏร์มหานิกาย

วัดเกษมประทีป ตำบลเกาะสะท้อน
วัดโฆษิต ตำบลโฆษิต
วัดธารากร ตำบลเจ๊ะเห
วัดเกษตรธิการาม ตำบลนานาค
วัดบางขุนทอง ตำบลบางขุนทอง
วัดบุณณาราม ตำบลบางขุนทอง
วัดรัตนานุสรณ์ ตำบลบางขุนทอง
วัดโคกมะม่วง ตำบลพร่อน
วัดฉัททันต์สนาน ตำบลพร่อน
วัดนภาราม ตำบลพร่อน
วัดพระพุทธ ตำบลพร่อน
วีดสิทธิสารประดิษฐ์ ตำบลพร่อน
วัดเกาะสวาด ตำบลไพรวัน
วัดคันธาริการาม ตำบลไพรวัน
วัดทรายขาว ตำบลไพรวัน
วัดท่ามะปราง ตำบลไพรวัน
วัดหิรัญวดี ตำบลไพรวัน
วัดโคกมะเฟือง ตำบลศาลาใหม่
วัดปิบผลิวัน ตำบลศาลาใหม่
วัดราษฏร์ในจังหวัดนราธิวาส > วัดราษฏร์ในอำเภอบาเจาะ > วัดราษฏร์มหานิกาย

วัดอุไรรัตนาราม ตำบลบาเจาะ
วัดเชิงเขา ตำบลปะลุกาสาเมาะ
วัดราษฏร์ในจังหวัดนราธิวาส > วัดราษฏร์ในอำเภอเมืองนราธิวาส > วัดราษฏร์มหานิกาย

วัดกำแพง ตำบลกะลุวอ
วัดเขานาคา ตำบลกะลุวอ
วัดพิกุลทอง ตำบลกะลุวอเหนือ
วัดโคกเคียน ตำบลโคกเคียน
วัดบ้านทุ่งกง ตำบลโคกเคียน
วัดพนาสณฑ์ ตำบลโคกเคียน
วัดบางนรา ตำบลบางนาค
วัดประชาภิรมย์ ตำบลบางนาค
วัดพรหมนิวาส ตำบลบางนาค
วัดบางปอ ตำบลบางปอ
วัดเขากง ตำบลลำภู
วัดโคกโก ตำบลลำภู
วัดลำภู ตำบลลำภู
วัดราษฏร์ในจังหวัดนราธิวาส > วัดราษฏร์ในอำเภอยี่งอ > วัดราษฏร์มหานิกาย

วัดราษฎร์วิริยาราม ตำบลยี่งอ
วัดทุ่งคา ตำบลละหาร
วัดราษฏร์ในจังหวัดนราธิวาส > วัดราษฏร์ในอำเภอระแงะ > วัดราษฏร์มหานิกาย

วัดชลธาราวาส ตำบลตันหยงมัส
วัดชัยรัตนาราม ตำบลตันหยงมัส
วัดตันหยงมัส ตำบลตันหยงมัส
วัดสังฆสิทธาราม ตำบลตันหยงมัส
วัดตันติการาม ตำบลตันหยงลิมอ
วัดป่าไผ่ ตำบลตันหยงลิมอ
วัดราษฏร์ในจังหวัดนราธิวาส > วัดราษฏร์ในอำเภอรือเสาะ > วัดราษฏร์มหานิกาย

วัดทรายทอง ตำบลรือเสาะ
วัดราษฎรสโมสร ตำบลรือเสาะ
วัดไพโรจน์ประชาราม ตำบลรือเสาะออก
วัดชนาราม (วัดบือแรง) ตำบลลาโละ
วัดราษฏร์ในจังหวัดนราธิวาส > วัดราษฏร์ในอำเภอรือเสาะ > วัดราษฏร์ธรรมยุติกนิกาย

วัดสวนธรรม ตำบลรือเสาะออก
วัดราษฏร์ในจังหวัดนราธิวาส > วัดราษฏร์ในอำเภอแว้ง > วัดราษฏร์มหานิกาย

วัดน้ำขาวยะกา ตำบลกายูคละ
วัดนิคมแว้ง ตำบลโละจูด
วัดเขาเข็มทอง ตำบลแว้ง
วัดราษฏร์ในจังหวัดนราธิวาส > วัดราษฏร์ในอำเภอศรีสาคร > วัดราษฏร์มหานิกาย

วัดเวฬุวัน ตำบลกาหลง
วัดศรีสาคร ตำบลซากอ
วัดราษฏร์ในจังหวัดนราธิวาส > วัดราษฏร์ในอำเภอสุคิริน > วัดราษฏร์มหานิกาย

วัดชลภูผาวนาราม ตำบลมาโมง
วัดสุคิรินประชาราม ตำบลสุคิริน
วัดสุวรรณบรรพต ตำบลสุคิริน
วัดลีนานนท์ ตำบลสุคิริน
วัดราษฏร์ในจังหวัดนราธิวาส > วัดราษฏร์ในอำเภอสุคิริน > วัดราษฏร์ธรรมยุติกนิกาย

วัดโต๊ะโมะ ตำบลภูเขาทอง
วัดพลับพลาวนาราม
วัดภูเขาทอง
วัดราษฏร์ในจังหวัดนราธิวาส > วัดราษฏร์ในอำเภอสุไหงโก-ลก > วัดราษฏร์มหานิกาย

วัดโก-ลกเทพวิมล ตำบลสุไหงโก-ลก
วัดขวัญประชา ตำบลสุไหงโก-ลก
วัดชลเฉลิมเขต ตำบลสุไหงโก-ลก
วัดทองดีประชาราม ตำบลสุไหงโก-ลก